**โรลส์-รอยซ์**

## ข้อมูลสำหรับสื่อมวลชน

**โรลส์-รอยซ์ มอเตอร์ คาร์ส ประกาศหยุดสายพานการผลิตชั่วคราว**

19 มีนาคม 2563, กู๊ดวูด

โรลส์-รอยซ์ มอเตอร์ คาร์ส ประกาศหยุดสายพานการผลิตที่กู๊ดวูดชั่วคราวเป็นเวลา 2 สัปดาห์ เริ่มตั้งแต่วันที่ 23 มีนาคม 2563 เป็นต้นไป เพื่อเป็นการรักษาสุขภาพและความปลอดภัยของพนักงานบริษัทฯ การพักการผลิตชั่วคราวนี้จะตามมาด้วยการปิดซ่อมบำรุงช่วงวันหยุดเทศกาลอีสเตอร์อีก 2 สัปดาห์ตามที่ได้วางแผนไว้แล้ว

สำหรับส่วนงานอื่นนอกเหนือจากสายงานการผลิต ยังคงดำเนินการต่อไป โดยมีพนักงานส่วนหนึ่งประจำการอยู่ที่สำนักงานใหญ่ของบริษัทฯ ในกู๊ดวูด เอสเตท, เวสต์ซัสเซกซ์ และพนักงานที่หมุนเวียนปฎิบัติงานจากบ้าน โดยจะสลับหมุนเวียนกันไป นอกจากนี้ บริษัทยังนำมาตรการ Social Distancing มาใช้ภายในบริษัทอีกด้วย

การหยุดสายพานการผลิตอย่างไม่เคยเกิดขึ้นมาก่อนนี้ เป็นไปตามมาตรการเพิ่มเติมของรัฐบาลสหราชอาณาจักรในการสกัดกั้นการแพร่ระบาดของเชื้อไวรัส Covid-19

มร.ทอร์สตัน มูเลอร์-ออทเวิส ประธานเจ้าหน้าที่บริหาร โรลส์-รอยซ์ มอเตอร์ คาร์ส กล่าวว่า “การตัดสินใจครั้งนี้ไม่ใช่เรื่องง่าย แต่สุขภาพและความปลอดภัยของพนักงานที่เปี่ยมความสามารถของเราเป็นสิ่งสำคัญที่สุด สังคมการทำงานที่ Home of Rolls-Royce ของเรา มีความใกล้ชิดกลมเกลียวเป็นอย่างมาก และผมก็เชื่อว่าพลังในการปรับตัวของพวกเราจะเปล่งประกายท่ามกลางช่วงเวลาอันยากลำบากนี้”

“ในฐานะที่เราเป็นบริษัทที่ให้ความสำคัญกับลูกค้าเป็นหลัก เราตระหนักดีว่าการตัดสินใจหยุดการผลิตชั่วคราวนี้อาจสร้างความความไม่สะดวกให้กับลูกค้าอันทรงเกียรติของเราได้ ซึ่งผมต้องขออภัยอย่างสูงและหวังว่าจะได้รับความเข้าใจจากลูกค้าในสถานการณ์อันยากลำบากนี้” มร. ทอร์สตัน มูเลอร์-ออทเวิส กล่าวเสริม

- จบ -

ข้อมูลสำหรับสื่อมวลชน

โรลส์-รอยซ์ มอเตอร์ คาร์ส (Rolls-Royce Motor Cars) เป็นบริษัทในเครือของบีเอ็มดับเบิลยู กรุ๊ป (BMW Group) มีสำนักงานใหญ่และฐานการผลิตอยู่ที่กู๊ดวูด เวสต์ซัสเซก ซึ่งเป็นเพียงที่เดียวในโลกที่ยานยนต์ระดับซูเปอร์ลักซ์ชัวรีของบริษัททุกคันผ่านการประกอบด้วยมืออย่างประณีตโดยพนักงานมากความชำนาญทั้งชายและหญิงกว่า 2,000 คน ทั้งนี้ โรลส์-รอยซ์ มอเตอร์ คาร์ส เป็นคนละบริษัท และไม่มีส่วนเกี่ยวข้องใด ๆ กับ บมจ. โรลส์-รอยซ์ ผู้ผลิตระบบขับดันและเครื่องยนต์อากาศยาน

**ข้อมูลเพิ่มเติม**

**ข่าวประชาสัมพันธ์ รวมถึงรูปภาพความละเอียดสูงและคลิปวิดีโอ สามารถดาวน์โหลดได้**จากเว็บไซต์ [PressClub](http://www.press.rolls-roycemotorcars.com/)

ติดต่อทีมงานฝ่ายการสื่อสารของ **โรลส์-รอยซ์ มอเตอร์ คาร์ส ได้ทั้งทาง** [**ทวิตเตอร์**](https://twitter.com/rollsroycemedia) **และ** [**อินสตาแกรม**](https://www.instagram.com/rollsroycemedia/)

**Contacts:**

**Thailand**

บุศราพร เจริญกุลศักดิ์ +668 1665 1995 bussaraporn.c@rrmcapac.com

ธาร สุขานุศาสน์ +666 5525 5710 tarn.suk@mgc-asia.com

**Regional (Asia Pacific – Central)**Hal Serudin +65 6838 9675 hal.serudin@rolls-roycemotorcars.com